open-index/open-wikipedia-markdown huggingface dataset:
கேடு அவிகேடு

**கேடு அவிகேடு** *(Gad Avigad)* ஓர் இசுரேலிய நாட்டு  உயிர்வேதியியலாளர் ஆவார். 1930 ஆம் ஆண்டு இவர் பிறந்தார்.

## வாழ்க்கை வரலாறு

அவிகேடு 1930 ஆம் ஆண்டு எருசலேமில் பிறந்தார். 17 வயதில் அவிகேடு  பால்மாச்சு எனப்படும் இராணுவ அணியில் சேர்ந்தார். எருசலேம் இப்ரு பல்கலைக்கழகத்தில் கல்வி கற்றார். 1958 ஆம் ஆண்டில் முனைவர் பட்டம் பெற்றார்.
அவிகேடு எபிரேய பல்கலைக்கழகத்தில் உயிர் வேதியியல் இணை பேராசிரியராக பணிபுரிந்தார்.  1970  ஆம் ஆண்டு அமெரிக்காவுக்குச் சென்று   நியூ செர்சியிலுள்ள இராபர்ட் வூட் யான்சன் மருத்துவப் பள்ளியில் கல்வி கற்பித்தார்.

## விருதுகள்

1957 ஆம் ஆண்டில், அவிகேடு இசுரேல் அறிவியல் பரிசை சுலோமோ எசுட்ரின் மற்றும் டேவிட் சிட்னி பீங்கோல்டு ஆகியோருடன் இணைந்து கூட்டாகப் பெற்றார்.

## மேற்கோள்கள்

பகுப்பு:1930 பிறப்புகள்
பகுப்பு:வாழும் மக்கள்
பகுப்பு:உயிர்வேதியியலாளர்கள்
பகுப்பு:இசுரேலிய அறிவியலாளர்கள்
கைலாசு சங்கலா

thumb | வலது | கைலாசு சங்கலா - பத்மஶ்ரீ விருது வாங்கும் போது
**கைலாசு சங்கலா** (*Kailash Sankhala*; 30 சனவரி 1925 – 15 ஆகத்து 1994) என்பவர் இந்திய இயற்கையியலாளரும், இயற்கைக் காப்பாளரும் ஆவார். இவர் தில்லி, தேசிய விலங்கியல் பூங்காவின் இயக்குநராகவும், ராஜஸ்தான் மாநில தலைமை வனவிலங்குக் காப்பாளராகவும் பணியாற்றினார். இவர் இந்தியாவில் அழிவின் விளிம்பில் இருந்த புலிகளைக் காப்பற்ற சிறப்பாக பணியாற்றியதற்காக அறியப்படுகிறார். இவர் இந்தியாவில் 1973 ஆம் ஆண்டு துவங்கப்பட்ட புலிகள் பாதுகாப்பு திட்டத்தின் முதலாவது இயக்குநராக நியமிக்கப்பட்டார். இவர் "இந்தியாவின் புலி மனிதர்" என அழைக்கப்பட்டார். இவருக்கு 1992 ஆம் ஆண்டு பத்மஸ்ரீ விருது வழங்கி இந்திய அரசு சிறப்பித்தது. 2013 இல் ராசசுத்தான் ரத்தன் விருதும் வழங்கப்பட்டது.

## மேற்கோள்கள்

பகுப்பு:இந்திய இயற்கை ஆர்வலர்கள்
பகுப்பு:1925 பிறப்புகள்
பகுப்பு:1994 இறப்புகள்
பகுப்பு:ராஜஸ்தான் நபர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:ஜோத்பூர் மாவட்ட நபர்கள்
உஷா செளமார்

**உஷா செளமார்**  என்ற பெண்மணி ஒரு சமூக சேவகர். இந்தியாவில் ராஜஸ்தான் மாநிலத்தை சேர்ந்தவர்.

தற்போது **சுலாப் சர்வதேச சமூக சேவை அமைப்பின்** தலைவராக இருக்கும் உஷா செளமருக்கு இந்த ஆண்டிற்கான பத்மஸ்ரீ விருது வழங்கப்பட்டுள்ளது.

## சமூக சேவை
அடிப்படையில் இவர் ஒரு துப்புரவு தொழிலாளியாக இருந்த  உஷா, பிறகு அப்பளம், ஊறுகாய், நூடுல்ஸ் போன்ற உணவுப் பொருட்களைச் செய்யும் தொழிலில் ஈடுபட்டார்.

மனிதத் தன்மை இல்லாத துப்புரவு தொழிலில் இருந்து விடுபட்டு கெளரவமான தொழிலை தான் கற்றுக் கொண்டது மட்டும் மல்லாமல் தன்னைப் போன்ற பிற பெண்களுக்கும்  சுயமுன்னேற்த்திற்கு வழிகாட்டுபவராக கடந்த  15 ஆண்டுகளுக்கும் மேலாக சமூக சேவையாக செய்து வருகிறார்.

## பத்மஸ்ரீ
இவருக்கு 2020 ம் ஆண்டிற்கான, நாட்டின் மிக உயரிய விருதுகளில் ஒன்றான பத்மஸ்ரீ விருது  வழங்கப்பட்டிருக்கிறது.

## குறிப்புகள்

பகுப்பு:சமூக சேவகர்கள்
பார்த்தசாரதி சுவாமி சபா

**பார்த்தசாரதி சுவாமி சபா** *(Parthasarathy Swami Sabha)* இந்தியாவின் சென்னை மாநகரில் அமைந்துள்ள ஒரு கருநாடக இசை சபையாகும்.  இத்தகைய இசை சபைகளில் இது மிகவும் பழமையான ஒன்றாகும். பார்த்தசாரதி சபை ஆண்டுதோறும் மூன்று விருதுகளை பல்வேறு கலைஞர்களுக்கு வழங்கி சிறப்பித்து வருகிறது. இசைக் கலைஞர்களுக்கு சங்கீத கலாசாரதி விருது, நடனக் கலைஞர்களுக்கு நாட்டிய கலாசாரதி விருது மற்றும் நாடக கலைஞர்களுக்கு நாடக கலாசாரதி விருது என்பன அம்மூன்று விருதுகளாகும். இளம் திறமையாளர்களைக் கண்டறிந்து டிசம்பர் மாத இசை விழாவில் அவர்கள் பங்கேற்று நிகழ்த்தும் ஒவ்வொரு பிரிவிலும் குரல், வயலின், மிருதங்கம் ஆகிய பிரிவுகளில் இரண்டு விருதுகள் வழங்கப் படுகின்றன.. மேலும் இச்சபாவில் நித்யசிறீ மகாதேவன் உருவாக்கியுள்ள பாலக்காடு மணி ஐயர் நூற்றாண்டு விருதும், சுதா ரகுநாதன்  நிறுவிய எம்.எல். வசந்தகுமாரி விருதுகளும் இச்சபாவால் வழங்கப்படுகின்றன. 

## சபாவின் வரலாறு

பார்த்தசாரதி சுவாமி சபை 1900 ஆம் ஆண்டில் மன்னி திருமலைச்சாரியரால் நிறுவப்பட்டது. சபாவுக்கான முதல் நிரந்தர இடமாக  ஒரு தகன இடத்தை 1959 ஆம் ஆண்டில் வாங்கியது. பிறகு இந்த இடத்தில் 1962 ஆம் ஆண்டில், சபா ஒரு திறந்தவெளி திரையரங்கைக் கட்டியது In 1962, the *sabha* constructed an open-air theatre.

## மேற்கோள்கள்

பகுப்பு:கருநாடக இசை
2020 செருமனியில் கொரோனாவைரசுத் தொற்று

2019-2020 கொரோனா வைரஸ் தொற்றுநோய் 27 ஜனவரி 2020 அன்று செருமனிக்கு  பரவியது உறுதி செய்யப்பட்டது, முதல் கோவிட் 19 வைரசு தொற்று  பவேரியாவின் மியூனிக் கண்டறியப்பட்டது.சனவரி மாத தொடக்கத்தில் இத்தொற்று கண்டறியப்பட்டதை தொடர்ந்து சீனா,இத்தாலி, ஈரான் நாடுகளுக்கு மார்ச்சு 18, 2020 முதல் விமான  சேவை நிறுத்தப்பட்டது.  எசன் நகரில்  ஒரு 89 வயது மூதாட்டி மற்றும்  ஹெய்ன்ஸ்பெர்க் பகுதியைச் சேர்ந்த ஒரு 78 வயது முதியவர் , ஆகியோர்  9 மார்ச் 2020 இறப்பை தொடர்ந்து நாட்டின் முதல் மரணம் நிகழ்ந்ததாக அறிவிக்கப்பட்டன 

ஜெர்மனி அரசு இப்பெரும் தொற்றை கட்டுப்படுத்தும் நடவடிக்கையாக மார்ச்சு 13,2020 முதல் பள்ளி, கல்லூரிகள் மூடப்பட்டன,தேர்வுகள் ஒத்திவைக்கப்பட்டன.மார்ச்சு 22,2020 முதல் நாடு தழுவிய ஊரடங்கு செயல்படுத்தப்பட்டது 

மார்ச்சு 31, 2020  அன்று நிலவரப்படி 74,528 பேருக்கு வைரசு தொற்று உறுதிசெய்யப்பட்டுள்ளது 832 பேர் பலியாகியுள்ளனர் 16,100 தொற்றில் இருந்து மீண்டுள்ளனர் அதிகம் பாதிக்கப்பட்ட நாடுகளில் குறைந்த அளவான இறப்பை மட்டுமே செருமனி பதிவு செய்துள்ளது. 

### பெர்லின்
நாட்டின் தலைநகரான பேர்லினில் முதல் வைரசு தொற்று மார்ச்சு 2,2020 அன்று கண்டறியப்பட்டது.

### ஹாம்பர்க்
ஹாம்பர்க்கின் முதல் கொரோனா வைரசு தொற்று, ஹாம்பர்க் பல்கலைக்கழக மருத்துவ மையத்தில் பணியாற்றும்  ஆண் ஊழியருக்கு பிப்ரவரி 27ல் கண்டறியப்பட்டது,

## குறிப்புகள்

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
பொபட்ராவ் பாகுஜி பவார்

**பொபட்ராவ் பாகுஜி பவார்** (*Popatrao Baguji Pawar*, பிறப்பு: 1960) என்பவர் இந்தியாவில், மகாராட்டிரா மாநிலத்தில், அகமது நகர் மாவட்டம், ஹிவரே பசார் கிராமத்தில் பிறந்த விவசாயி ஆவார். அந்தக் கிராமத்தில் முதுகலை பட்டத்தை, இவர் ஒருவர் மட்டுமே பெற்றிருந்தார். இவர் ஹிவரே பசார் கிராமத்தின் முன்னாள் கிராம ஊராட்சி ஆணையரும் ஆவார்.

இவர் மகாராட்டிர மாநில அரசின் மாதிரி கிராம திட்டத்தின் நிர்வாக இயக்குநராக உள்ளார்.

ஒரு வறட்சியான கிராமத்தை தேர்வு செய்து அதை ஒரு வளர்ச்சியடைந்த கிராமமாக  மாற்றிய பெருமை, இவருக்கு உண்டு. மகாராட்டிரா அரசு இத்திட்டத்தை மாநிலம் முழுவதும் செயல்படுத்த விரும்பியது.

## நலத்திட்டங்கள்
வறட்சியால் பாதிக்கப்பட்ட ஹிவரே பசார் கிராமத்தை பசுமையாக மாற்றி ஒரு வளமான மாதிரி கிராமமாக மாற்ற வழிவகைகளை  செய்தார். இதனால் அண்ணா ஹசாரேவின், ராலேகாண் சித்தி கிராம வளர்ச்சியின் மாதிரியை போன்றே, இதையும் வெற்றிகரமாக செயல்படுத்தப்பட்டது.

ஹிவரே பசாரின் கிராமத்தின் நீர் பாதுகாப்பு மற்றும் நீர் மேலாண்மைக்காக வளர்ச்சிக்காக 2007 ஆம் ஆண்டில் முதல் தேசிய விருதை வென்றது.

## பத்மஸ்ரீ 2020
பொபட்ராவ் பாகுஜி பவார் தனது வறட்சியான கிராமத்தை பசுமையான மற்றும் வளமான கிராமமாக மாற்றியதற்காக, 2020 ஆம் ஆண்டுகான பத்மசிறீ விருது வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:மகாராட்டிர மக்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:மகாராட்டிர அரசியல்வாதிகள்
நி யூலன்

**நி யூலன் (Ni Yulan)** (பிறப்பு:1960 மார்ச் 24) இவர் சீன மக்கள் குடியரசில் ஒரு குடிமை உரிமை வழக்கறிஞர் ஆவார். நி 1986ஆம் ஆண்டில் சட்டத்தை பயிற்சி செய்யத் தொடங்கினார்.  ஃபாலுன் காங் பயிற்சியாளர்கள் மற்றும் கட்டாய வெளியேற்றத்தால் பாதிக்கப்பட்டவர்கள் போன்ற ஓரங்கட்டப்பட்ட குழுக்களைப் பாதுகாப்பதன் மூலம் மனித உரிமை சட்டத் துறையில் தன்னை நிலைநிறுத்திக் கொண்டார்.

## கைது
2008 ஆம் ஆண்டு பெய்ஜிங் ஒலிம்பிக்கிற்கு இடமளிப்பதற்காக பெய்ஜிங்கில் அவரது அக்கம் இடிக்கப்படவிருந்தபோது, 2001 ஆம் ஆண்டில் நி தனது மனித உரிமைப் பணிகளைத் தொடங்கினார். வீடுகளை காப்பாற்ற முயற்சிக்க அல்லது சமமான இழப்பீடு கோர அண்டை நாடுகளுடன் நி ஏற்பாடு செய்தார். 2002 ஆம் ஆண்டில், அண்டை வீட்டை அழித்ததை படமாக்கும்போது நி கைது செய்யப்பட்டார். இவர் தடைசெய்யப்பட்டு ஒரு வருடம் சிறைத்தண்டனையும் விதிக்கப்பட்டார். சிறையில் 2002இல் சித்திரவதை செய்யப்பட்டதன் விளைவாக, நி நிரந்தரமாக முடக்கப்பட்டார். இப்போது இவர் சக்கர நாற்காலியைப் பயன்படுத்துகிறார். 2008 பெய்ஜிங் ஒலிம்பிக்கிற்குப் பிறகு, இடம்பெயர்ந்த குடியிருப்பாளர்கள் சார்பாக வாதிட்டதற்காக நி மீண்டும் கைது செய்யப்பட்டு, இரண்டு ஆண்டுகள் சிறைத்தண்டனை விதிக்கப்பட்டார்.  விடுதலையானதும், இவர் ஒரு கூடாரத்தில் வசிக்க வேண்டியிருந்தது.

## அடக்குமுறை
2011 ஏப்ரல் 7 அன்று, நி மற்றும் அவரது கணவர் கருத்து வேறுபாடுகள் மீதான நாடு தழுவிய ஒடுக்குமுறையின் ஒரு பகுதியாக காவலரால் தடுத்து வைக்கப்பட்டனர்.  2011 திசம்பர் 29  அன்று, சீன அதிகாரிகள் பெய்ஜிங்கில் மோசடி செய்ததற்காக யூலானை விசாரணைக்கு உட்படுத்தினர். 2012 ஏப்ரலில், நி "சிக்கலை ஏற்படுத்தியது" மற்றும் "மோசடி" செய்ததற்காக இரண்டரை ஆண்டுகள் சிறைத்தண்டனை விதிக்கப்பட்டார். இவரின் கணவர் டோங் ஜிகினுக்கு இதேபோல் "சிக்கலை ஏற்படுத்தியதற்காக" இரண்டு ஆண்டுகள் சிறைத்தண்டனை விதிக்கப்பட்டது.

## விருதுகள்
2011ஆம் ஆண்டில், நெதர்லாந்து அரசாங்கத்தால் ஆண்டுதோறும் வழங்கப்படும் மனித உரிமை பாதுகாவலர்களான துலிப் விருதினை , நி பெற்றார்.

2016ஆம் ஆண்டில், இவர் சர்வதேச வீரதீரப் பெண் விருதைப் பெற்றார் .

## குறிப்புகள்

## வெளி இணைப்புகள்
*Urgent action CASE FILE for Ni Yulan (倪玉兰) by CHINESE URGENT ACTION WORKING GROUP
*"China Set to Punish Another Human Rights Activist article by Andrew Jacobs in *[[த நியூயார்க் டைம்ஸ்]]* January 2, 2012
*"Ni Yulan Appeals Conviction; U.S. and EU Call for Her Release" case update by Human Rights in China, April 17, 2012
*Ni Yulan Youtube playlist

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:சீன மனித உரிமைகள் செயற்பாட்டாளர்கள்
விக்கி என்டெடிமா

**விக்கி என்டெடிமா (Vicky Ntetema)** (பிறப்பு: 1958 / 59) இவர் தான்சானியாவில் அல்பினிசம் கொண்ட நபர்கள் கொல்லப்பட்டதைப் பற்றிய கதையை வெளி கொணர்ந்ததாக அறியப்பட்ட ஒரு தான்சானிய பத்திரிகையாளர் ஆவார். பின்னர், தான்சானியாவில் அண்டர் தி சேம் சன் என்ற நிறுவனத்தின் நிர்வாக இயக்குநரானார்.

## வாழ்க்கை மற்றும் தொழில்
என்டெடிமா தான்சானியாவில் 1958இல் பிறந்தார். அரசாங்க உதவித்தொகையுடன் இவர் சோவியத் ஒன்றியத்தில் படித்தார். 1985ஆம் ஆண்டில் பத்திரிகைத் துறை. மேலும் 1998ஆம் ஆண்டில் இங்கிலாந்தில் உள்ள லண்டன் பொருளாதாரப் பள்ளியில் தகவல் அமைப்புகள் மேம்பாட்டில்   பட்டம் பெற்றார். 1991ஆம் ஆண்டில், லண்டனில் ஒரு மின்னணு ஊடக ஊடகவியலாளராக (வானொலி தொகுப்பாளர் மற்றும் தயாரிப்பாளர்) பிபிசி-யில் என்டெடிமா, 2006இல் தான்சானியாவில் பிபிசி உலக சேவைக்கான மூத்த பத்திரிகையாளர் மற்றும் பணியகத் தலைவராகவும் சேர்ந்தார். 2008ஆம் ஆண்டில் தான்சானியாவில் அல்பினிசம் கொண்ட நபர்கள் கொல்லப்பட்டதைப் பற்றிய ஒரு கதையை அவர் வெளி கொணர்ந்தபோது என்டெடிமா கவனத்திற்கு வந்தார்.  தான்சானியாவில் அல்பினிசம் கொண்ட நபர்களின் மனித உரிமைகளை ஊக்குவிக்கும் கனேடிய தொண்டு நிறுவனமான  அண்டர் தி சேம் சன் என்ற நிறுவனத்தின் நிர்வாக இயக்குநராக பதவியேற்றார். மே 2018 இல் ஓய்வு பெறும் வரை இவர் பதவி வகித்தார்.

## தான்சானியாவில் அல்பினிசம் கொண்ட நபர்களை துன்புறுத்துவது பற்றிய அறிக்கைகள்
சில தான்சானியர்கள் அல்பினிசம் கொண்ட நபர்களை பேய் போன்ற மனிதர்களாகக் கண்டதாகவும், உள்ளூர் சூனிய மருத்துவர்கள் "அவர்களின் உடல் பாகங்கள் மாய அழகிற்கான சக்திவாய்ந்த பொருட்களாக" கருதுவதையும் என்டெடிமாவின் இரகசிய விசாரணையில் தெரியவந்தது. நிலைமையை சர்வதேச கவனத்தை ஈர்ப்பதற்கு இவரது அறிக்கைகள் முதன்மைக் காரணமாக இருந்தன. தனக்கு எதிரான அச்சுறுத்தல்கள் காரணமாக, என்டெடிமா தலைமறைவாக செல்ல வேண்டியிருந்தது. நாள் முழுவதும் பாதுகாப்பு தேவைப்பட்டது. மேலும் தனது சொந்த பாதுகாப்புக்காக இரண்டு முறை நாட்டை விட்டு வெளியேறவும் வேண்டியிருந்தது.

## விருதுகள்
2010ஆம் ஆண்டில், சர்வதேச மகளிர் ஊடக அறக்கட்டளை இவரது அறிக்கைகளுக்காக  வீரதீரப் பத்திரிகை விருதை வழங்கியது. 2016ஆம் ஆண்டில், அமெரிக்க வெளியுறவுத்துறை செயலாளர் ஜான் கெர்ரி என்டெடிமாவிற்கு சர்வதேச வீரதீர பெண் விருதை வழங்கினார்.

## குறிப்புகள்

பகுப்பு:வாழும் மக்கள்
பகுப்பு:1959 பிறப்புகள்
சைப்ரின்

**சைப்ரின்** *(Cyprine)* என்பது Ca19Cu2+(Al10Mg2)Si18O68(OH)10  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சிலிக்கேட்டு கனிமமான வெசுவியானைட்டு  குழுவில் தாமிரம் மிகுதியான கனிமமாக சைப்ரின் வகைப்படுத்தப்படுகிறது. இதேபோல மற்றொரு தாமிரம் மிகுதி கனிமத்திற்கும் இப்பெயர் வழங்கப்பட்டுள்ளது. ஆனால் அதில் தாமிரத்தின் ஆதிக்கம் அக்குழுவிற்குள் குறைவாக காணப்படும். தென் ஆப்பிரிக்காவிலுள்ள கலகரி மாங்கனீசு சுரங்கம், ஒட்டாசெல் நகரத்திலுள்ள வெசெல்சு சுரங்கத்திற்கு அருகாமை போன்ற இடங்களில் சைப்ரின் முதன்முதலில் கண்டறியப்பட்டது . பன்னாட்டு கனிமவியல் சங்கம் Cyp என்ற குறியீட்டால் சைப்ரினை குறிப்பிடுகிறது. 
 
## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
பகுப்பு:தாமிரம்(II) கனிமங்கள்
போர்சு-திரெக்செல் வளையமாக்கல்

**போர்சு-திரெக்செல் வளையமாக்கல்** *(Borsche–Drechsel cyclization)*  என்பது டெட்ரா ஐதரோகார்பசோல்களை தயாரிக்க உதவும் ஒரு வேதிவினையாகும். இவ்வினையில் வளையயெக்சனோன் அரைல் ஐதரசோன்கள் அமில வினையூக்க வளையமாக்கல் வினைக்கு உட்படுத்தப்படுகின்றன. முதன்முதலில் 1888 ஆம் ஆண்டு எட்மண்டு திரெக்செல் இவ்வினையைக் குறித்து விவரித்தார். 1908 ஆம் ஆண்டு வால்டர் போர்சேவும் இவ்வினையைக் குறித்து தெரிவித்தார்

. 

போர்சே-திரெக்செல் கார்பசோல் தயாரிப்பு வினையின் நடுப் படிநிலையே போர்சு-திரெக்செல் வளையமாக்கல் வினையாகும். அங்கு முதல்படிநிலையில் பீனைல் ஐதரசீன் வளையயெக்சனோனுடன் சேர்த்து சுருக்கவினைக்கு உட்படுத்தப்பட்டு வளைய்யெக்சனோன் பீனைல் ஐதரசீன் உருவாக்கப்படுகிறது. கடைசி படிநிலையில் விளையும் டெட்ரா ஐதரோகார்பசோல் ஆக்சிசனேற்றப்பட்டு கார்பசோல் உருவாகிறது.

## மேற்கோள்கள்

பகுப்பு:பெயர் வினைகள்
பகுப்பு:நைட்ரசன் பல்லினவளையம் உருவாகும் வினைகள்
பகுப்பு:பல்லின வளையம் உருவாகும் வினைகள்
அண்டவியலாளர்கள் பட்டியல்

இது அண்டவியல் வரலாற்றுக்கும் அதன் பெருநிலைக் கட்டமைப்புக்கும் குறிப்பிட தக்க பங்களிப்பு செய்த அறிஞர்களின் பட்டியலாகும்.

* தோம் ஏபல் (1970–) விண்மீன் உருவாக்க முதனிலை பற்றிய ஆய்வு
* இராபர்ட்டோ ஆபிரகாம் (1965–) தொடக்கநிலைப் பால்வெளிகளின் வடிவ ஆய்வு
* கன்னேசு ஆல்ப்வேன் (1908–1995) மின்ம மின்னோட்டங்களால் பால்வெளிக் காந்தப்புலங்கள் உருவாதலின் கோட்பாட்டாக்கம்
* இரால்ப் ஆழ்சர் ஆல்ப்பர் (1921–2007) அண்டக் கதிர்வீச்சுப் பின்னணியை முன்கணித்தல், பெருவெடிப்புப் படிமத்தில் இருந்து நீரக, எல்லிய விகிதங்களை விளக்கல்
* அரிசுட்டார்க்கசு (கிமு 310–230)சூரியமையக் கோட்பாட்டை முதலில் அறிவித்தவர்
* அரிசுட்டாட்டில் (கிமு 384–322 ) புவிமையக் கோட்பாட்டை அறிவித்தவர். பலநூற்றாண்டுகள் இத் பின்பற்றப்பட்டது
* ஆரியபட்டர் (கிபி 476–550) மெதுவான, வேகமான புறசுழற்சியோடு கூடிய புவிமையக் கோட்பாட்டுப் படிமம் உருவாக்கியவர்

பகுப்பு:அண்டவியலாளர்கள்
ஐசக் பெரின்பிளம்

**ஐசக் பெரின்பிளம்** *(Isaac Berenblum)*  இசுரேல் நாட்டைச் சேர்ந்த ஒரு உயிர்வேதியியலாளர் ஆவார். இவர் 1903 ஆம் ஆண்டு ஆகத்து மாதம் 26 ஆம் நாள் பிறந்தார்.

## விருதுகள்

*1974 ஆம் ஆண்டு ஐசக் பெரின்பிளமிற்கு வாழ்க்கை அறிவியலுக்கான இசுரேல் பரிசு வழங்கப்பட்டது.
*1980 ஆம் ஆண்டு செனரல் மோட்டார் புற்றுநோய் ஆய்வு அறக்கட்டளை ஐசக் பெரின்பிளமிற்கு ஆல்பிரடு பி சுலோவன் சூனியர் விருதை வழங்கிச் சிறப்பித்தது.
2000 ஆம் ஆண்டு ஏப்ரல் மாதம் 18 அன்று இவர் காலமானார்.

## மேற்கோள்கள்
 
## வெளி இணைப்புகள்

* Prof. Isaac BERENBLUM z"l
* https://web.archive.org/web/20140308062530/http://www.worldacademy.org/content/charter-members

பகுப்பு:1903 பிறப்புகள்
பகுப்பு:2000 இறப்புகள்
பகுப்பு:இசுரேலிய அறிவியலாளர்கள்
பகுப்பு:உயிர்வேதியியலாளர்கள்
எஸ். இராமநாதன்

**எஸ். இராமநாதன்*** என்ற பெயரானது கீழ்கண்டவர்களை குறிப்பிடலாம்

* எஸ். இராமநாதன் (அரசியல்வாதி) (1895-1970) 
* எஸ். இராமநாதன் (இசைக்கலைஞர்) (1917-1988) 
* எஸ். இராமநாதன் (திரைப்பட இயக்குநர்) (1929–2013) 
* எஸ். ஆர். நாதன் (1924–2016)

பகுப்பு:பக்கவழி நெறிப்படுத்தல்
தாலி

**தாலி** என்பது பின்வரும் இடங்களில் பயன்படுத்தப்படும்.

*தாலி (மகளிர் அணி), தாலி, இந்து மற்றும் தமிழர் திருமணத்திற்கான ஓர் அட்டிகை
**ஐம்படைத் தாலி
**புலிப்பல் தாலி
**நகரத்தார் தாலி
* தாலி (உணவு)
* தாலி, ஓர் இந்திய நாட்டார் இசைக்கருவி
* தாலி, பாக்கித்தான் மொழிவழக்கு
* தாலி, இந்திய மார்வாரி மொழி வழக்கு

## இவற்றையும் பார்க்க

* தளி (கிருட்டிணகிரி)
**தளி (சட்டமன்றத் தொகுதி)
***தளி
முலான் (2020 திரைப்படம்)

**முலான்** (*Mulan*)  என்பது 2020 ஆம் ஆண்டய அமெரிக்க அதிரடி நாடகத் திரைப்படம் ஆகும். இப்படத்திற்கு ரிக் ஜாஃபா, அமண்டா சில்வர், லாரன் ஹைனெக் மற்றும் எலிசபெத் மார்ட்டின் ஆகியோர் திரைக்கதை அமைக்க, நிக்கி கரோ இயக்க வால்ட் டிஸ்னி பிக்சர்ஸ் தயாரித்ததள்ளது. இந்தத் திரைப்படம் சீன நாட்டுப்புறக் கதையான "தி பேலட் ஆஃப் முலான் " ஐ அடிப்படையாகக் கொண்டது. மேலும் 1998 ஆம் ஆண்டில் வால்ட் டிஸ்னி அனிமேஷன் ஸ்டுடியோஸ் இதேபெயரில் தயாரித்த அனிமேஷன் படத்தைத் தழுவி இப்படத்தை லைவ் ஆக்சனில் தயாரித்தள்ளது. இந்த படத்தில் முதனமை  வேடத்தில் லியு நடிக்க இஃபெய், டோனி யென், ஜேசன் ஸ்காட் லீ, யோசன் ஆன், காங் லீ, மற்றும் ஜெட் லீ ஆகியோர் துணை வேடங்களில் நடித்துள்ளனர்.

லைவ்-ஆக்சன் *முலான்* படத்தின் மறு ஆக்க திட்டமானது 2010 இல் தொடங்கியது, ஆனால் இது அப்போது நிறைவேறவில்லை. 2015 மார்ச்சில், இதற்கான தயாரிப்பு முயற்சி அறிவிக்கப்பட்டு, படத்தை இயக்க காரோ 2017 பிப்ரவரியில்  பணியமர்த்தப்பட்டார். படத்தின் நாயகி வேடத்தில் நடிக்க ஆயிரத்துக்கும் மேறபட்ட சீன யுவதிகளைப் பரிசீலித்து, 2017 நவம்பரில் லியூ இஃபெய் என்பவர் தேர்வானார்.  மீதமுள்ள நடிகர்கள் அடுத்த ஆண்டில் தேர்வு செய்யப்பட்டனர். படப்பிடிப்பானது 2018 ஆகத்தில் தொடங்கி நவம்பர் வரை நீடித்தது, படப்பிடப்பானது நியூசிலாந்து மற்றும் சீனாவில் நடைபெற்றது.

எம்பி.ஏ.ஏ ஆல் பி.ஜி -13 மதிப்பீடு வழங்கப்பட்ட டிஸ்னியின் முதல் லைவ்-ஆக்சன் மறு ஆக்கப் படம் முலன் ஆகும். இப்படமானது 2020 மார்ச் 27 அன்று அமெரிக்காவில் வெளியிட திட்டமிடப்பட்டது. ஆனால் 2019–20 கொரோனா வைரஸ் தொற்றுநோய் காரணமாக வெளியீடு தாமதமானது. புதிய வெளியீட்டு தேதி பின்னர் அறிவிக்கப்படும் எனப்படுகிறது.

## கதைச்சுருக்கம்

## குறிப்புகள்

பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2020 ஆங்கிலத் திரைப்படங்கள்
ஜெமினி இசை

**ஜெமினி இசை** (  ) (ஆங்கிலம்:  *Gemini Music*) இந்தியாவில் சன் குழுமத்தால்  தெலுங்கு மொழியில் நடாத்தப்படும் 24 மணி நேர இசை அலைவரிசையாகும். ஜெமினி இசை தொலைக்காட்சி நேரடி நிகழ்ச்சிகளுக்கு மிகவும் பிரபலமானது. 

## வெளி இணைப்புகள்
* ஜெமினி இசை இணையதளம்

பகுப்பு:சன் குழுமம்
பகுப்பு:ஐதராபாத்தில் உள்ள தொலைக்காட்சி நிலையங்கள்
பகுப்பு:தெலுங்கு மொழி தொலைக்காட்சி அலைவரிசைகள்
கேப்ரியல் பெர்ட்ராண்டு

**கேப்ரியல் பெர்ட்ராண்டு** *(Gabriel Bertrand)* பிரான்சு நாட்டைச் சேர்ந்த ஒரு மருந்தியல் நிபுணர் ஆவார். இவர் உயிர்வேதியியல் மற்றும் பாக்டீரியா ஆராய்ச்சி ஆகியவற்றுக்காகவும் நன்கு அறியப்படுகிறார். 1967 ஆம் ஆண்டு பாரிசு நகரில் மே மாதம் 17 அன்று இவர் பிறந்தார். 

உயிர் வேதியியலில் ஆக்சிடேசு என்ற சொல் மற்றும் சுவடளவு தனிமங்கள் என்ற கோட்பாடு இரண்டையும் கேப்ரியல் பெர்ட்ராண்டு அறிமுகப்படுத்தினார்.

தாவரங்களில் காணப்படும் லாக்கேசு எனப்படும் பல்பீனால் ஆக்சிடேசையும் கரிமச் சேர்மங்களின் கலவையான உரிசியால் மற்றும் லாக்குவர் எனப்படும் ஆசிய மரவகையிலிருந்து பெறப்படும் லாக்கோலையும் ஆக்சிசனேற்றும் நொதியையும் முதன்முதலில் கேப்ரியல் பெர்ட்ராண்டுதான் ஆய்வு செய்தார்  in 1894..
 
பல நுண்ணூட்டச்சத்துக்களுக்கான மருந்தளவு எதிர்ச்செயல் வளைவு ஒருபோக்குத்தன்மையானது  அல்ல என்பதை பெர்ட்ராண்டின் விதி குறிக்கிறது.  அதிகரிக்கும் உட்கொள்ளலுக்கேற்ப நன்மைகளையும் அதிகரிப்பதற்கான ஆரம்ப கட்டத்தை இது கொண்டுள்ளது.  அதன்பிறகு இந்த அதிகப்படியானதே நச்சுத்தன்மையாக  அதிகரிக்கும் . 2005 ஆம் ஆண்டில் ராபெனெய்மர் மற்றும் பலர். ஆப்பிரிக்க பருத்தி இலை புழுக்களுக்கு  அதிகப்படியான கார்போவைதரேட்டுகளை  அளித்து  பெர்ட்ராண்டின் விதியை  பெருமூலக்கூறுகளுக்கும் நீட்டித்தது . 

1894 ஆம் ஆண்டு சீசர் பிசாலிக்சுடன் சேர்ந்து பாம்பு கடிக்கு எதிராகப் பயன்படுத்த மாற்று மருந்து ஒன்றை உருவாக்கினார் .

பெர்ட்ராண்ட் 1931 ஆம் ஆண்டு தேசிய மருத்துவ அகாடமியின் உறுப்பினராக பெர்ட்ராண்டு உறுப்பினராக்கப்பட்டார். 1932 ஆம் ஆண்டு இவர் ராயல் நெதர்லாந்து கலை மற்றும் அறிவியல் அகாடமியின் வெளிநாட்டு உறுப்பினரானார் . 
1962 ஆம் ஆம் ஆண்டு சூன் மாதம் 20 ஆம் நாள் இவர் காலமானார்.

## மேற்கோள்கள்
 

## வெளி இணைப்புகள்
* Biography on www.pasteur.fr
* Biography on www.encyclopedia.com

பகுப்பு:1867 பிறப்புகள்
பகுப்பு:1962 இறப்புகள்
பகுப்பு:உயிர்வேதியியலாளர்கள்
பகுப்பு:பிரெஞ்சு அறிவியலாளர்கள்
சாலிசில் ஆல்ககால்

**சாலிசில் ஆல்ககால்** *(Salicyl alcohol)* என்பது  C7H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது சாலிகெனின் என்ற பெயராலும் அழைக்கப்படுகிறது. சாலிசிலிக் அமிலத்தை தயாரிக்க உதவும் முன்னோடிச் சேர்மமாகவும் இது கருதப்படுகிறது. சாலிசின்னை சாலிசில் ஆல்ககால் பீட்டா-டி-குளுகோசில்டிரான்சுபரேசு மூலம் நிகழும்  நொதியடிப்படையிலான நீராற்பகுப்பு அமில நீராற்பகுப்பு வினைக்கு உட்படுத்தி சாலிசில் ஆல்ககால் தயாரிக்கப்படுகிறது.  

## மேற்கோள்கள்

பகுப்பு:ஆல்ககால்கள்
பகுப்பு:பீனால்கள்
பகுப்பு:முதன்மை ஆல்ககால்கள்
பகுப்பு:2-ஐதராக்சிபீனைல் சேர்மங்கள்
அதிதி கௌதம் கே. சி

**அதிதி கௌதம் கே.சி (Atithi Gautam K. C.)** (பிறப்பு: 2006 ஆகத்து 15) நேபாளத்தின் லலித்பூர் மாவட்டத்தைச் சேர்ந்த இவர் ஒரு தொழில்முறை தனி இசைத்தொகுப்பை வெளியிட்ட உலகின் இளைய பாடகராக அறியப்படுகிறார். அதிதியின் சுய-பெயரிடப்பட்ட அறிமுக இசைத்தொகுப்பு இவரது 18 வயதில் 2010 சூலை 18, அன்று வெளியிடப்பட்டது.  இந்த இசைத்தொகுப்பில் ஒன்பது நேபாளி மொழி பாடல்கள் இருந்தன.  தனது இசைத்தொகுப்பிற்கான வெளியீட்டு விழாவின் போது, அம்பர் குருங்குடன் நேபாளி தேசிய கீதம் உட்பட பல பாடல்களை இவர் நேரடியாக நிகழ்த்தினார்.

## அறிமுக இசைத்தொகுப்பு
அதிதி கௌதம் கே.சி தனது 20 மாத வயதிலேயே தனது மூத்த சகோதரி உஷ்னா கே.சி.யைப் பின்பற்றி பாடத் தொடங்கினார் 

பல்வேறு நாடுகளில், தேசிய மற்றும் பிராந்திய மொழிகளில் உள்ள சர்வதேச ஊடகங்களால் உலகின் மிக இளம் பாடகி என்று இவர் பாராட்டப்பட்டார்: சீனா, இந்தியா, (கன்னடம்), பாக்கித்தான், ஐக்கிய இராச்சியம், அமெரிக்கா, ஜப்பான், ஈரான், ஐக்கிய அரபு அமீரகம், மலேசியா, எசுத்தோனியா, பிரான்சு, பிலிப்பைன்சு], மாசிடோனியா, குரோசியா  போலந்து, குவைத்  போன்ற நாடுகள்

## பின்னர் வெளிவந்த இசைத்தொகுப்புகள்
அதிதியின் இரண்டாவது *டாப் ஆஃப் தி வேர்ல்ட்*  என்ற இசைத்தொகுப்பு 2011இல் வெளியிடப்பட்டது. அதன் வெளியீட்டைக் குறிக்கும் வகையில், ஒன்பது பேர் கொண்ட அனைத்து அரசு ஊழியர்கள் எவரெஸ்ட் பயணத்தின் போது நேபாள அரசு ஊழியர் கிம்லால் கௌதம் எவரெஸ்ட் சிகரத்தின் உச்சிக்கு கொண்டு செல்லப்பட்டார். *டாப் ஆஃப் தி வேர்ல்ட்*, கானாஷ்யம் கட்கா எழுதிய ஆங்கில பாடல்களையும், கூகிள் டோங்கோல் இசையமைத்த பாடல்களையும் கொண்டுள்ளது.

இவரது மூன்றாவது இசைத்தொகுப்பான *குரான்கள் மற்றும் சகுரா* 2016 திசம்பரில் வெளியிடப்பட்டது. இது ஜப்பானுக்கும் நேபாளத்துக்கும் இடையிலான 60 ஆண்டுகால இராஜதந்திர உறவின் கொண்டாட்டமாக பில் ஆங்கிலம், ஜப்பானிய மற்றும் நேபாள மொழிகளில் பாடல்கள் உள்ளன.

## குறிப்புகள்

பகுப்பு:வாழும் மக்கள்
பகுப்பு:2006 பிறப்புகள்
பார்திகா ஈம் ராய்

**பார்திகா ஈம் ராய் (Bartika Eam Rai)** இவர் ஒரு நேபாளி பாடகியும், பாடலாசிரிரும் மற்றும் ஒரு கவிஞருமாவார்.தற்போது இவர் அமெரிக்காவின் நியூயார்க் நகரில் வசிக்கிறார் . 2016 ஆம் ஆண்டில், *பிம்பகாஷ்* என்ற வெளியீட்டில் ராய் தனது தனி இசை வாழ்க்கையைத் தொடங்கினார். பின்னர் இவர் 2018 இல் தரலை வெளியிட்டார். ராய் இசைக்கலைஞர்களின் குடும்பத்தில் வளர்ந்தார். அது இவருக்குள் பெரும் தாக்கத்தை ஏற்படுத்தியது.

பார்திகா ராய், பார்திகா 'ஈம்' ராய் என்ற பெயரில் நடித்துள்ளார். தற்போது அமெரிக்காவின் நியூயார்க்கில் இருந்து வந்திருக்கும் நேபாளி வம்சாவளியைச் சேர்ந்த பன்மொழி பாடகர்-பாடலாசிரியர் மற்றும் இசைக்கலைஞர் ஆவார்  காத்மாண்டுவின் இசைக் காட்சியில் தனது இசை வாழ்க்கையைத் தொடங்கினார். இவரது அறிமுகப் பாடல் 2016 இல் பிம்பகாஷ் என்ற தலைப்பில் வெளிவந்தது.

## ஆரம்ப கால வாழ்க்கை
பார்திகா நேபாளத்தின் காத்மாண்டுவில் வளர்ந்து தனது இருபதுகளின் ஆரம்பத்தில் மாநிலங்களுக்கு குடிபெயர்ந்தார். இவர் தற்போது நியூயார்க் நகரில் வசித்து வருகிறார், அங்கு இவர் ஒரு கணக்காளராக பணிபுரிகிறார். இவர் தனது முதல் இசை சுற்றுப்பயணத்தை நேபாளத்தில் 2018 இல் செய்தார்.

## இசை வாழ்க்கை
2010 இன் பிற்பகுதியில், ராய் காத்மாண்டு இசைக்குழுவான  கோதிகா என்ற  குழுவில் பாடகரானார். அவர்களுடன் ஒரு வருடம் தொடர்ந்தார். இந்த நேரத்தில், காத்மாண்டு இசைக் காட்சியில் ராய் மிகவும் பிரபலமானார். இவரது காலத்தின் மிகச்சிறந்த தரவரிசை இசைக்குழுக்களில் மிகக் குறைந்த பெண் இசைக்கலைஞர்களே இருந்தனர். ராய் 2007 மற்றும் 2011 ஆம் ஆண்டுகளில் தனிப்பாடல்களை வெளியிட்டார். 2015 அக்டோரில், திவாஸ் குருங் தயாரித்த இசைத்தொகுப்பை இவர் இறுதி செய்தார். பிம்பகாஷ் என்ற ஈ.பி. 2016 மார்ச்சில் வெளியிடப்பட்டது.  யூடியூப்பில் மட்டும் இரண்டு மில்லியனுக்கும் அதிகமான டிஜிட்டல் பார்வைகளைக் கொண்டுள்ளது. இவரது முதல் முழு நீள இசைத் தொகுப்பு, தரால்; 2018 சூனில் வெளியிடப்பட்டது.

ராய் தனது சுற்றுப்பயணத்தை தனது ஆல்பமான தாரலின் முன் வெளியீட்டிற்காக முடித்தார். ஒரு நேபாளி தனி கலைஞருக்கு அமெரிக்காவில் ஒருவரது சொந்த சுற்றுப்பயணத்தை ஒழுங்கமைத்ததும், தொகுத்து வழங்கியதும் இதுவே முதல் முறையாகும்     .

## குறிப்புகள்

## வெளி இணைப்புகள்
*https://wavemag.com.np/bartika-eam-rai-got-frank-with-wave/ 
*https://soundcloud.com/bartika
*https://itunes.apple.com/ca/artist/bartika-eam-rai/1138523318
*https://www.youtube.com/watch?v=H7ZODxg0yyY

பகுப்பு:வாழும் மக்கள்
பகுப்பு:1991 பிறப்புகள்
ஆசாகி லாமியா

**ஆசாகி லாமியா (Ashagi Lamiya )** இவர் ஒரு இந்திய கலைஞரும், இந்திய தொலைக்காட்சி தொகுப்பாளரும், திரை எழுத்தாளரும், புகைப்படக் கலைஞரும் மற்றும் நடிகையுமாவார். இவர் தர்ஷனா தொலிக்காட்சிக்காக (பிசினஸ் ஸ்டார்) பல நேர்காணல்களை தொகுத்துள்ளார். இவர் பல விருதுகளை வென்ற ஒரு பிரபலமான புகைப்படக்காரரும் ஆவார்.

## கல்வி
லாமியா தென்னிந்திய மாநிலமான கேரளாவின் தலச்சேரி, மாம்பரம் ஆங்கில நடுத்தர பள்ளியில் பயின்றார். சிறுவயதில் இசை, நடனம், புகைப்படம் எடுத்தல் மற்றும் நாடகம் ஆகியவற்றுக்காக பரிசளிக்கப்பட்ட லாமியா, ஆசான் நினைவு கலை மற்றும் அறிவியல் கல்லூரியில் ஊடகத் தொடர்பில் மற்றும் பல்கலைக்கழகத்தில் வெகுஜனத் தொடர்பு மற்றும் இதழிலியலில் பட்டம் பெற்று ஒரு தொழில்முறை தொடர்பை ஏற்படுத்திக் கொண்டார். ஆசான் நினைவு கலை மற்றும் அறிவியல் கல்லூரியில் பயின்ற நாட்களில் தான், தேசிய தொழிலாளர் மேம்பாட்டு அமைப்பின் கேரள பிராந்தியத்தால் நடத்தப்பட்ட குழந்தைத் தொழிலாளர் மற்றும் குழந்தை பிச்சை குறித்த தேசிய புகைப்பட போட்டி விருதை வென்றார். 'டுகெதர் பாரெவர்' என்ற குறும்படத்தில் இணைந்து நடித்தார். இப்படம் ஒரு உறவில் அசாதாரண பொறாமையை சித்தரித்தது.

## படைப்புகள்
இவர் ஒரு நடிகராக பல குறும்படங்களையும் செய்துள்ளார். மிகக் குறுகிய காலத்தில், தொலைக்காட்சி நிகழ்ச்சிகளை தொகுத்தல், செய்தித்தாள்களைத் திருத்துதல், கதைகள் மற்றும் திரைக்கதைகளை எழுதுதல் மற்றும் இயக்குதல், வணிகப் பிரமுகர்களை நேர்காணல் செய்தல் மற்றும் வாராந்திர *ஓமான் டெய்லி அப்சர்வரின்* சிட்டி டாக் பிரிவில் பங்களிப்பு போன்ற பல்வேறு பணிகளில் லாமியா பணியாற்றியுள்ளார். இரது படைப்புகள் குறைந்தபட்ச சொற்களாலும் செயல்களாலும் செய்தியைக் காண அறியப்படுகின்றன.

இயற்கை வளத்தின் பொறுப்பற்ற நிர்வாகத்தால் எழும் காலநிலை மாற்றத்தை உள்ளடக்கிய உலகளாவிய விஷயங்களில் பத்திரிகை மூலம் லாமியா தனது கவலையை தவறாமல் பகிர்ந்து கொள்கிறார், "... இயற்கையை நிரப்புவதை விட வேகமாக தண்ணீரை நாங்கள் உட்கொள்கிறோம்."; மற்றும் செல்வத்தின் சமமற்ற பரவல் மற்றும் சமமாக விநியோகிக்கப்பட்ட கல்வி அமைப்பு, "... சமீபத்திய ஆண்டுகளில் கல்விக் கட்டணத்தில் குறிப்பிடத்தக்க அதிகரிப்புக்கான பொதுவான போக்கு, கல்வி கட்டணம் பொதுவாக மிகக் குறைவாக இருந்த நாடுகளில் கூட ...", மாற்றுவதற்கான இவரது ஆழ்ந்த ஆர்வத்தைக் காட்டு சுற்றி மிகவும் தேவையான விஷயங்கள்.

## பணிகள்
இவர் தேசிய தேசபக்தி குறித்த பொது சேவை பவர்பாயிண்ட் விளக்கக்காட்சியைச் செய்துள்ளார். மேலும் கோழிக்கோட்டைச் சுற்றியுள்ள வணிக சவால்கள் மற்றும் பரிணாமம் குறித்துகோழிக்கோட்டின் ஸ்மிருதி ஆயுர்கார் நிறுவன நிர்வாக இயக்குநர் திரு. கே. மோகனன் நாயரை பேட்டி கண்டார்.

லாமியாவின் சில படைப்புகளில் கதை மற்றும் திரைக்கதை எழுத்தாளர் மற்றும் இயக்குநர் 'நாஷ்டாபேட்டா கானுனீர்', 'வெஞ்சியன்ஸ் டெமன்', 'தெலிச்சேரி போர்ட்' குறித்த ஆவணப்படம் மற்றும் பயோடேட்டாவின் திரைக்கதை மற்றும் உரையாடல்கள் ஆகியவை அடங்கும். இது யூடியூப்பில் 1.6 லட்சத்திற்கும் அதிகமான பார்வைகளைக் கொண்டுள்ளது.

## குறிப்புகள்

பகுப்பு:இந்தியத் தொலைக்காட்சி தொகுப்பாளர்கள்
பகுப்பு:வாழும் மக்கள்
பகுப்பு:1989 பிறப்புகள்
ரினி சைமன் கன்னா

**ரினி கன்னா** (**Rini Khanna**)  (பிறப்பு: 1964) இவர் ஓர் பிரபலமான இந்திய தொலைக்காட்சி செய்தி தொகுப்பாளர் ஆவார். இவர் அரசு நடத்தும் தூர்தர்ஷனுடன் (1985 - 2001),  பணிபுரிந்தார். இது இவரை "வீட்டுப் பெயராக" மாற்றியது., பின்னர் குரல்வழி தொழில்முறை மற்றும் பல்வேறு நிகழ்வுகளுக்கு நிகழ்ச்சி நபராக ஒரு தொழிலைத் தொடங்கியது . 1982 ஆம் ஆண்டில் அகில இந்திய வானொலியுடன் செய்தி ஒளிபரப்பாளராக தனது வாழ்க்கையைத் தொடங்கினார்.

## ஆரம்பகால வாழ்க்கை மற்றும் கல்வி
புது தில்லியில் 1964 இல் ரினி சைமனாகப் பிறந்த இவர் தில்லி மற்றும் பல நகரங்களில் வளர்ந்தார். இந்திய விமானப்படை அதிகாரியான இவரது தந்தையுடன் அனைத்து சேவை ஊழியர்களையும் போலவே இவரும் பல ஊர்களில் பல பள்ளிகளுக்கு பயணம் செய்தார். தில்லி, அல்வாரா (பஞ்சாப்), மும்பை, ஜோத்பூர், பாக்டோகிரா, தாம்பரம் மற்றும் தில்லியில் கிட்டத்தட்ட ஒன்பது பள்ளிகளில் படித்தார். 1981 ஆம் ஆண்டில் தில்லியின் சுப்ரோத்தோ பூங்காவில் உள்ள விமானப்படை பள்ளியில் இருந்து பள்ளிப் படிப்பை முடித்தார். அதன்பிறகு தில்லி பல்கலைக்கழகத்தின் இயேசு மற்றும் மேரி கல்லூரியில் ஆங்கில இலக்கியத்தில் பட்டம் பெற்றார். மேலும் வரலாற்றில் முதுகலைப் பட்டமும் பெற்றார். மேலும் புதுதில்லியில் உள்ள இந்திய வெகுஜனத் தொடர்பு நிறுவ்னத்தில் பத்திரிகைத் துறையில் முதுகலை பட்டமும் முடித்தார்.

## தொழில்
இப்போது முப்பது ஆண்டுகளாக நீடிக்கும் ஒரு தொழில் வாழ்க்கையில், ரினி இந்தியாவின் தேசிய வானொலி, அகில இந்திய வானொலியில் 13 மணிக்கு நிகழ்ச்சிகளையும் நேர்காணல்களையும் தயாரித்து வழங்கத் தொடங்கினார். பின்னர், அகில இந்திய வானொலியில் முக்கிய நேரங்களில் தேசிய செய்திகளைப் படிக்க தேர்வு செய்யப்பட்டார். கூடுதலாக, தொலைக்காட்சி மற்றும் வானொலிகளுக்கான சுதந்திர தினம், குடியரசு நாள் போன்ற மதிப்புமிக்க சந்தர்ப்பங்களில் இவர் வர்ணனை செய்கிறார்.

1985 ஆம் ஆண்டில் இந்தியாவின் பிரதான தொலைக்காட்சி சேனலான டெல்லி தூர்தர்ஷனில் தேசிய செய்திகளைத் தொகுக்க வானொலியில் இருந்து இவர் தேர்வு செய்யப்பட்டார், தேஜேஸ்வர் சிங்குடன் இணைத் தொகுப்பாளராக இருந்தார். செய்திகளை வழங்குவதோடு மட்டுமல்லாமல், ரினி ஒரு அனுபவமிக்க குரல் திறமை, ஆவணப்படங்கள், விளம்பரப் படங்கள் மற்றும் படங்களுக்கான வர்ணனை மற்றும் குரல்வழிகளை வழங்குகிறார். சர்வதேச மற்றும் தேசிய மாநாடுகள், கலாச்சார நிகழ்ச்சிகள் மற்றும் மதிப்புமிக்க நிறுவனங்கள், ஐ.நா. முகவர், பெருநிறுவனக் குழுக்கள் மற்றும் அரசு நிறுவனங்களுக்கான கருத்தரங்குகளையும் இவர் தொகுத்து வழங்குகிறார்.

ஷம்மி நாரங்கின் ஆண் குரலுடன் உடன் தில்லி மெட்ரோவுக்கான பெண் குரலினி கன்னா வழங்கியுள்ளார்.

## தனிப்பட்ட வாழ்க்கை
இவர் தொழிலதிபர்  தீபக் கண்ணாவை மணந்தார். புது தில்லியில் வசந்த் குஞ்சில் வசிக்கும் இந்த தம்பதிக்கு 26 வயதாம் சாஹில் கன்னாஎன்ற ஒரு மகன் உள்ளனர்.

## குறிப்புகள்

## வெளி இணைப்புகள்
* 

பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:தில்லி நபர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:கேரளப் பெண் எழுத்தாளர்கள்
பட்டணவர்

**பட்டணவர்** (*Pattanavar*) அல்லது **பட்டினவர்** எனப்படுவோர் இந்திய மாநிலங்களான, தமிழ்நாட்டில் வாழுகின்ற ஒரு மீனவ சமூகத்தினர் ஆவர். இவர்கள் சென்னை, காஞ்சிபுரம், கடலூர், விழுப்புரம், தஞ்சாவூர் மற்றும் நாகப்பட்டினம் போன்ற சோழ மண்டலக் கடற்கரை பகுதியில், ஆதிக்கம் செலுத்தும் சமூகமாக, பாரம்பரியமாக மீன்பிடித்தல், கப்பல் போக்குவரத்து, கடற்படை மற்றும் வணிகத்தில் ஈடுபடுகின்றனர். இவர்கள் **செட்டி** என்னும் பட்டத்தை கொண்டுள்ளனர்.

## சொற்பிறப்பு
*பட்டணவர்* என்ற சொல்லுக்கு ஒரு பட்டினத்தில் வசிப்பவர் என்று பொருள். முன்னொரு காலத்திலிருந்து *பட்டினம்* என்ற சொல் துறைமுக நகரத்தை குறிக்க வைக்கப்பட்டது.  அதன் அடிப்படையில் நாகப்பட்டினம், காவிரிப்பூம்பட்டினம் மற்றும் சென்னப்பட்டினம் போன்ற பெயர்கள் வைக்கப்பட்டது. இவர்களுள் பெரிய பட்டணவர் மற்றும் சின்ன பட்டணவர் என பிரிக்கப்பட்டுள்ளன. பெரிய என்ற சொல்லுக்கு "பெரியது" என்றும், சின்ன என்ற சொல்லுக்கு "சிறியது" என்றும் பொருள்படும், அங்கு பெரிய பட்டணவர், சின்ன பட்டணவரை விட சமூக ரீதியாக உயர்ந்ததாகக் கருதப்படுகிறது.. 

பட்டணவர்கள், தஞ்சாவூர் மாவட்டத்தில் கரையார் என்று அழைக்கப்படுகின்றனர், இவர்கள் இச்சமூகத்தின் துணைப்பிரிவுகளில் ஒன்றாகும். கரையார் என்றால் "கடற்கரை மக்கள்" என்று பொருள். இது இலங்கையில் உள்ள மீனவ சாதியினரும் பயன்படுத்தும் சொல்லாகும். படையாச்சி என்ற துணைக்குழுவின் பெயர் "போர் வீரன்" என்று பொருள்படும்.

## வரலாறு
பாரம்பரியமாக சங்கம் நிலப்பரப்பில் வசிக்கும் சமூகங்களில் பட்டணவர் சமூகமும் ஒன்றாகும். பண்டைய காலங்களிலிருந்தே இவர்கள், சோழ மண்டலக் கடற்கரை பகுதியில் வசித்து வருகின்றனர். பட்டணவர் தமிழ் மன்னர்களின் கீழ் கடற்படையில், கூலிப்படையினராக பணியாற்றினர். ஹெர்மன் குல்கே போன்ற சில வரலாற்றாசிரியர்களின் கூற்றுப்படி, சோழர் கடற்படையில் பட்டணவர் சமூகம் குறிப்பிடத்தக்க பங்கைக் கொண்டிருந்திருக்கலாம் என்று கருதுகின்றனர்.

## உட்பிரிவுகள்
பட்டணவர் பாரம்பரியமாக பெரிய பட்டணவர், சின்ன பட்டணவர், கரையார் மற்றும் படையாச்சியை உள்ளடக்கிய அகமணம் உட்பிரிவுசாதிகளாக கொண்டுள்ளனர். கரையார் மற்றும் படையாச்சி இருவரும் பாரம்பரியமாக போர்வீரர் துணை சாதிகளாக கருதப்படுகிறார்கள்.

## பட்டங்கள்
இவர்கள் செட்டி, முதலியார், பிள்ளை, வருணகுல முதலியார் மற்றும் குருகுலவம்சம் போன்ற பட்டங்களைப் பயன்படுத்துகின்றனர்.  அவர்களின் தலைவர்கள் எஜமான் மற்றும் நாட்டாமை என்று அழைக்கப்பட்டனர். *செட்டி* என்ற பட்டப்பெயர், பல தமிழ் வணிகக் குழுக்களால் பயன்படுத்தப்படும் ஒரு பொதுவான சொல்லாகும். இந்தப் பட்டத்தைப் பயன்படுத்திய பட்டணவர்கள் அரசியல் பொருளாதார சக்தியைக் கொண்டிருந்தனர், மேலும் கடல்சார் வர்த்தகம் மூலம் செல்வத்தைப் பெற்றனர். அவர்களின் கிராமத் தலைவர்கள் *ஊர் செட்டியார்* என்றும் அழைக்கப்பட்டனர், அங்கு பிரதானத் தலைவர் *பெரிய செட்டியார்* என்றும் உதவித் தலைவர் *சின்ன செட்டியார்* என்றும் அழைக்கப்பட்டனர்.

பட்டணவர்கள் வருணகுல முதலி (வருண குலத் தலைவர்) அல்லது குருகுல வம்சம் (குரு குல பரம்பரை) போன்ற சாதிப் பட்டங்களைக் கொண்டிருப்பதாகவும் குறிப்பிடப்பட்டுள்ளது. இந்தப் பட்டங்கள் சிங்கள கரவர் மற்றும் இலங்கைத் தமிழ் கரையார்களுடனும் பொதுவான பூர்வீகத்தைப் பகிர்ந்து கொள்கின்றன.

## மேற்கோள்கள்

பகுப்பு:தமிழரில் சாதிகள்
பகுப்பு:தமிழ் மீனவர்கள்
தொற்று நோய்கள் சட்டம், 1897

**தொற்று நோய்கள் சட்டம், 1897** (**Epidemic Diseases Act, 1897**) பிரித்தானிய இந்தியாவின் மும்பை மாகாணத்தின் தலைநகரமான மும்பை நகரத்தில் முதன் முதலில் 1987-இல்  எர்சினியா பெசுட்டிசு எனும் பாக்டீரியா மூலம் பிளேக் எனும் நோய்த்தொற்று பரவி ஆயிரக்கணக்கான மக்கள் இறந்தனர்.இத்தொற்று நோயைக் கட்டுப்படுத்த வேண்டி அவசர கால நடவடிக்கையாக 1987-இல் பிரித்தானிய இந்தியா நாடாளுமன்றம், தொற்று நோய்கள் சட்டத்தை இயற்றியது. இச்சட்டத்தின் கீழ் தொற்று நோய்கள் பரவுவதை தடுக்கவும், தொற்று நோய் பரப்புவர்கள் மீது நடவடிக்கை எடுக்கவும் பிரித்தானிய மாகாண அரசுகளுக்கு அதிகாரம் வழங்கப்பட்டது.

மேலும் இச்சட்டத்தின் கீழ் காலரா, பன்றிக் காய்ச்சல், மலேரியா டெங்குக் காய்ச்சல் போன்ற தொற்று நோய்களை கட்டுப்படுத்தவதை, இந்தியாவின் மாகாண அரசுகள் நடவடிக்கை எடுக்க வகை செய்கிறது. 2018-இல் குஜராத்தில் காலரா பரவல், 2015-இல் சண்டிகர் நகரத்தில் டெங்குக் காய்ச்சல்  மற்றும் மலேரியா தொற்று நோயைக் கட்டுப்படுத்தவும், 2009-இல் புனே நகரத்தில் பன்றிக் காய்ச்சல் தொற்று நோயையைக் கட்டுப்படுத்தவும் இச்சட்டம் நடைமுறைக்கு கொண்டு வரப்பட்டது.

மார்ச் 2020-இல் இந்தியா முழுவதும் கொரானாத் தொற்று நோய் பரவலை கட்டுப்படுத்தவும் இச்சட்டம் நடைமுறைக்கு கொண்டு வரப்பட்டது.

## சட்ட பூர்வ நடவடிக்கைகள்
தொற்று நோய்கள் சட்டத்தில் தண்டனைகள் வழங்கும் பிரிவு 2 கீழ்கண்டவாறு கூறுகிறது:

## இந்தியாவில் கொரானாத் தொற்று சமூகப் பரவல் 2019–20

2020-இல் இந்தியாவில் கொரானத் தொற்று பரவுவதை தடுக்க, இந்திய அமைச்சரவைச் செயலாளர், 1897 ஆண்டின் தொற்று நோய்கள் சட்டத்தின் பிரிவு 2 மற்றும் 1860 ஆண்டின் இந்திய தண்டனைச் சட்டம் பிரிவு 45-இன் கீழ்  நடவடிக்கைகள் எடுக்க மாநில மற்றும் ஒன்றிய அரசுகளுக்கு அறிவித்தார்.

## மேற்கோள்கள்

## ஆதாரம்

* 

பகுப்பு:இந்தியாவில் சட்டம்
சீட்டா-கரோட்டீன்

**சீட்டா-கரோட்டீன்** *(zeta-carotene)* என்பது  C40H60  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை ζ-கரோட்டீன் என்றும் எழுதுவர். தாவரங்கள், பாசிகள், பூஞ்சைகள், பாக்டீரியாக்கள் போன்றவற்றால் தயாரிக்கப்படும் கரோட்டீனாய்டு எனப்படும் கரிம நிறமியே சீட்டா கரோட்டீன் எனப்படுகிறது. α-கரோட்டீன் மற்றும் β-கரோட்டீனிலிருந்து இது வேறுபட்டதாகும். ஏனெனில் இதுவோர் அவளையச் சேர்மமாகும் . தக்காளிப் பழத்தில் காணப்படும் பிரகாசமான சிவப்பு நிறங்கொண்ட லைக்கோபீன் என்ற கரோட்டீனாய்டு ஐதரோகார்பனின் கட்டமைப்பைப் போன்றதொரு கட்டமைப்பை சீட்டா-கரோட்டீனும் பெற்றுள்ளது. ஆனால் இதில் கூடுதலாக நான்கு ஐதரசன் அணுக்கள் காணப்படுகின்றன. β-கரோட்டீன் உருவாக்கத்தில் ஓர் இடைநிலையாக ζ-கரோட்டீனை பயன்படுத்த முடியும் . ஐதரசன் நீக்க வினைக்கு உட்படுத்துவதன் வழியாக ζ-கரோட்டீனை லைக்கோபீனாக மாற்றமுடியும். பின்னர் இதை லைக்கோபீன்பீட்டா-சைக்ளேசு நொதியின் செயல்பாட்டால் β-கரோட்டீனாகவும் மாற்றலாம் .  

## மேற்கோள்கள்

பகுப்பு:ஆல்க்கீன்கள்
பகுப்பு:உயிர்வேதியியல்
சிமெங்கைட்டு

**சிமெங்கைட்டு** *(Ximengite)* என்பது  BiPO4   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம்மாகும். பாசுப்பேட்டு கனிமமென்று இது வகைப்படுத்தப்படுகிறது. சீனாவின் சிமெங் மாகாணத்திலுள்ள வெள்ளீயம் வெட்டியெடுக்கப்படும் மாவட்டத்தில் கண்டறியப்பட்டதால் சிமெங்கைட்டு என்ற பெயர் இக்கனிமத்திற்கு வைக்கப்பட்டது.  

பன்னாட்டு கனிமவியல் சங்கம் சிமெங்கைட்டு கனிமத்தை Xim என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:பிசுமத் கனிமங்கள்
பகுப்பு:முக்கோணவமைப்புக் கனிமங்கள்
கும்கும் மொகந்தி

**கும்கும் மொகந்தி** *(Kumkum Mohanty)* என்பவர் இந்தியாவைச் சேர்ந்த ஓர் ஒடிசி நடனக் கலைஞராவார். 
மொகந்தி 1946 ஆம் ஆண்டு செப்டம்பர் மாதம் 10 ஆம் நாளில் ஒடிசா மாநிலம் கட்டாக் நகரத்தில் பிறந்தார்.. கலா விகாசு கேந்திரா என்ற நடனப்பள்ளியில்  குரு கேளுச்சரண மகோபாத்திரா விடம் நடனப்பயிற்சியை மொகந்தி பெற்றார். மொகந்தி ஒடிசி நடனத்தில் அபிநயம் காட்டுவதில் பிரசித்தி பெற்றவர் ஆவார்..  ஒடிசா அரசாங்கத்தில் சிறப்பு கலாச்சார செயலாளராக பணியாற்றினார்.. 2004 ஆம் ஆண்டில் பணியிலிருந்து ஓய்வு  பெற்ற பின்னர் தலைநகரான புவனேசுவர் நகரத்தில் கீதா கோவிந்தா எனும் தனது நடனப் பள்ளியை  2006 ஆம் ஆண்டில் தொடங்கினார். மொகந்தி  இந்திய தொழில்நுட்ப நிறுவனம் புவனேசுவரில்  மனிதநேயம், சமூக அறிவியல் மற்றும் மேலாண்மை துறையின் துணை பேராசிரியராகவும் பணியாற்றுகிறார். 
## விருதுகள்
மொகந்தி பெற்ற விருதுகள் பின்வருமாறு:
*குரு கேளுச்சரண மகோபாத்திரா விருது 2011 
*பத்ம சீறீ விருது 2005 
*சங்கீத நாடக அகாதமி விருது 1994 
*ஒடிசா இசை நாடக அகாடமி விருது, 1993
*2 ஆவது நிருத்யகதா சம்மன் விருது.
## மேற்கோள்கள்

## புற இணைப்புகள்
* Geeta Govinda, website 

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:ஒடிசி நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:ஒடிசா நபர்கள்
ரமா வைத்தியநாதன்

**ரமா வைத்தியநாதன்** *(Rama Vaidyanathan)* இந்திய நாட்டின் தில்லி நகரைச் சேர்ந்த ஒரு பரதநாட்டிய கலைஞராவார். இவர் சி. வி. காமேசு என்பவரை மணந்தார். காமேசு இந்திய இட்டாச்சி நிறுவனத்தின் நிர்வாக அதிகாரியாவார். இவர் புகழ்பெற்ற பரதநாட்டிய கலைஞரும் பத்மசிறீ விருது பெற்றவருமான சரோசா வைத்தியநாதனின் மகனாவார்.
ரமா வைத்தியநாதன் யாமினி கிருஷ்ணமூர்த்தி, சரோஜா வைத்தியநாதன் ஆகிய இருபெரும் கலைஞர்களால் பட்டை தீட்டப்பட்டவராவார். இவர் ஏறக்குறைய 35 ஆண்டுகளாக உலகின் பல நாடுகளின் பிரபல அரங்குகளில் தன் நடனத்தை நிகழ்தியுள்ளார்.  
 
ரமா வைத்தியநாதன் 2017 ஆம் ஆண்டிற்கான சங்கீத நாடக அகாதமி விருது பெற்றார். மியூசிக் அகாதெமியின் 2020 ஆண்டிற்கான நிருத்திய கலாநிதி விருதைப் பெற்றார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:பரதநாட்டியக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:தில்லி நபர்கள்
பகுப்பு:இந்தியப் பெண் நடனக் கலைஞர்கள்
பகுப்பு:கேரள சங்கீத நாடக அகாதமி விருது பெற்றவர்கள்
ஏ. எஸ். பிரகாசம்

**ஏ. எஸ். பிரகாசம்** (*A. S. Pragasam*) என்பவர் இந்திய, தமிழகத் திரைப்பட கதாசிரியர், திரைப்பட இயக்குநர் ஆவார். இவர் தமிழ்நாட்டின், உசிலம்பட்டிக்கு அருகில் உள்ள முதலைக்குளத்தில் பிறந்தவர். இவர் சென்னை, அண்ணா நகரில் உள்ள கந்தசாமிக் கல்லூரியில் துணை பேராசிரியராகப் பணியாற்றியவர்.

## இயக்கிய திரைப்படங்கள்
* பட்டாம்பூச்சி 1975
* மழை மேகம் 1977
* ஒத்தையடி பாதையிலே 1980 
* எச்சில் இரவுகள் 1982
* ஆயிரம் நிலவே வா 1983
* சாதனை 1986
* ஆளப்பிறந்தவன் 1987
*

## எழுதிய திரைப்படங்கள்
* ராஜரிஷி (உரையாடல்)
* சூரியகாந்தி (கதை, திரைக்கதை)
* அந்தமான் காதலி (கதை, திரைக்கதை)

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:மதுரை மாவட்ட மக்கள்
சாதனை (திரைப்படம்)

**சாதனை** (*Saadhanai*) என்பது 1986 ஆண்டையத் தமிழ்த் திரைப்படமாகும். இப்படத்தில் சிவாஜி கணேசன், அவரது மகன் பிரபு கணேசன், கே. ஆர். விஜயா, நளினி ஆகியோர் முதன்மை வேடங்களில் நடிக்க, ஏ. எஸ். பிரகாசம் இயக்கிய திரைப்படம் ஆகும்.

## கதைச்சுருக்கம்
சிவாஜி ஒரு திரைப்பட இயக்குநர் ஆவார். சலீம், அனார்கலியின் காதல் கதையை படமாக்குவதே இவரது கனவுத் திட்டம். அனார்கலியின் பாத்திரத்திற்கு பொருந்தக்கூடிய ஒரு பெண்ணைத் நீண்டகாலம் தேடுகிறார். இறுதியில்  ஒரு பிச்சைக்காரியை (நளினி) அந்தப் பாத்திரத்துக்குப் பொருத்தமானவளாக கண்டடைகிறார். இதன்பிறகு நளினியை அனார்கலி பாத்திரத்தில் நடிக்கவைத்து படத்தைத் தொடங்குகிறார். சிவாஜியின் மனைவி கே. ஆர். விஜயா, சிவாஜி, நளினியின் உறவை சந்தேகிக்கத் தொடங்குகிறார். இதனால் அவர்களது குடும்பத்திற்குள் குழப்பம் ஏற்படுகிறது. இதை அறிந்த நளினி, தன்னால், தன் வழிகாட்டியின் வாழ்க்கையில் குழப்பம் ஏற்படக்கூடாது என்று நினைக்கிறார். இதனால் நளினி யாருக்கும் சொல்லாமல் சென்றுவிடுகிறார். இதனால் சிவாஜி படத்தயாரிப்பை கைவிடுகிறார். ஆண்டுகள் கடந்து செல்கின்றன. சிவாஜியின் மகன் பிரபு  ஆன்மீகத்தில் ஈடுபடு கொண்டவராக இருக்கிறார். இதனால் பிரபு, பிரம்மசரிய வாழ்க்கையை வாழ விரும்புகிறார். சிவாஜி ஒரு சந்தர்ப்பத்தில், பவானியின் நடனத்தைப் பார்க்கிறார். இந்த பவானி அனாரகலி வேடத்துக்கு பொருத்தமாக இருப்பாள் என்று நினைக்கிறார். நடனமாடிய பெண் வேறு யாருமல்ல நளினியின் மகள் என்பது அவருக்குத் தெரியவருகிறது. இப்போது நளினியின் மகள் (பவானி) அனார்கலியாகவும், பிரபு சலீமாகவும் நடிக்க தேர்வு செய்யப்படுகின்றனர். நிஜ வாழ்க்கையில் பிரபுவும் பவனியும் காதலிக்கின்றனர். இந்த விசயம் வெளிவருகிறது. காதலுக்கு எதிர்ப்பு தோன்றுகிறது. படத்தின் இறுதிக் காடசி படமாக்கும்போது பிரபுவும், பவானியும் நஞ்சருந்தி இறந்துவிடுகின்றனர்.

## நடிகர்கள்
* சிவாஜி கணேசன் 
* பிரபு கணேசன் 
* கே. ஆர். விஜயா 
* நளினி 
* புவனி
* செந்தில் 
* இளையராஜா அவராகவே 
* பவானி

## இசை
இப்படத்தில் இடம்பெற்ற ஏழு பாடல்களுக்கு, இளையராஜா இசையமைத்தார். இளையராஜாவும் படத்தில் தோன்றுகிறார்.

# "அன்பே அன்பே" - எஸ். ஜானகி 
# "அத்தி மரப் பூவிது" - எஸ். ஜானகி 
# "இங்கே நான் கண்டேன்" - மலேசியா வாசுதேவன், வாணி ஜெயராம் 
# "ஓ வானம்பாடி" - எஸ். ஜானகி, எஸ். பி. பாலசுப்பிரமணியம் 
# "ராஜ மோகினி" - எஸ். ஜானகி, எஸ். பி. பாலசுப்பிரமண்யம் 
# "வாடி என் ருக்கு" - மலேசியா வாசுதேவன், எஸ். ஜானகி 
# "வாழ்வே வா" - எஸ். ஜானகி, எஸ். பி. பாலசுப்பிரமண்யம்

## குறிப்புகள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பேரிடர் மேலாண்மைச் சட்டம், 2005

**பேரிடர் மேலாண்மைச் சட்டம், 2005** (*Disaster Management Act, 2005*) என்பது இந்தியாவில், 2004 ஆம் ஆண்டில் சுனாமியால் ஏற்பட்ட எண்ணற்ற உயிர்ப்பலிகளையும், பொருட்சேதங்களை கணக்கில் கொண்டு, இந்தியாவில் பேரிடர் காலங்களில் எடுக்க வேண்டிய                நடவடிக்கைகள் குறித்து இந்திய நாடாளுமன்றம் 2005-இல் இச்சட்டத்தை இயற்றியது. 9 சனவரி 2006-இல் இச்சட்டம் நடைமுறைக்கு வந்தது. இச்சட்டத்தின் கீழ் தேசியப் பேரிடர் மேலாண்மை ஆணையம் நிறுவப்பட்டது.

## தேசிய பேரிடர் மேலாணமை ஆணையம்
இச்சட்டத்தின் பிரிவு -3 (1)-இன் கீழ், 27 செப்டம்பர் 2006-இல் நிறுவப்பட்ட தேசியப் பேரிடர் மேலாண்மை ஆணையத்தின் தலைவராக இந்தியப் பிரதமரும் மற்றும் துணைத்தலைவர் உள்ளிட்ட 9 உறுப்பினர்களும் இருப்பர். இந்த உறுப்பினர்களின் பதவிக்காலம் 5 ஆண்டுகள் ஆகும்.

இச்சட்டத்தின் பிரிவு 6-இன் கீழ் தேசியப் பேரிடர் மேலாண்மை ஆணையம் கொள்கை வகுத்தல், திட்டமிடல் மற்றும் வழிகாட்டு நெறிமுறைகள் வகுக்கும்.

## தேசிய செயற்குழு
இச்சட்டத்தின் பிரிவு 8-இன் கீழ் தேசியப் பேரிடர் மேலாண்மை ஆணையத்திற்கு உதவிட இந்திய அரசின், உள்துறை அமைச்சக செயலர் தலைமையில் வேளாண்மை, இராணுவம், குடிநீர் வழங்கல், சுற்றுச் சூழல் மற்றும் வனம், நிதி, சுகாதாரம், எரிசக்தி, மின்சாரம், ஊரக வளர்ச்சி, அறிவியல் மற்றும் தொழில் நுட்பம், தொலைத்தொடர்பு அமைச்சகங்களின் இந்திய ஆட்சிப் பணி செயலாளர்கள் கொண்ட  **தேசிய செயற்குழு** உள்ளது. ஆண்டுதோறும் இந்திய அளவில் பேரிடர் மேலாண்மை குறித்த திட்டமிடுவது, இச்செயற்குழுவின் பணியாகும்.

## மாநில அளவிலான பேரிடர் மேலாண்மை ஆணையம்
இச்சட்டத்தின் பிரிவு 22-இன் கீழ் இந்திய மாநிலங்கள் அளவில் முதலமைச்சர்கள் தலைமையில் மாநில பேரிடர் மேலாண்மை ஆணையம் செயல்படும். மாநில பேரிடர் ஆணையத்தின் உறுப்பினர்களாக மாநில அமைச்சர்கள் இருப்பர். மாநில ஆணையத்திற்கு உதவிட மாநிலத் துறைகளின் அரசுச் செயலாளர்களின் செயற்குழு செயல்படும். 

## மாவட்ட அளவிலான பேரிடர் மேலாண்மைக் குழு
இச்சட்டத்தின் பிரிவு 25-இன் கீழ் மாவட்ட ஆட்சித் தலைவர் தலைமையில் பேரிடர் மேலாண்மைக் குழு செயல்படும். மாவட்டத்தில் உள்ள சட்டமன்ற உறுப்பினர்கள் மற்றும் நாடாளுமன்ற உறுப்பினர்கள் மாவட்ட பேரிடர் ஆணையக் குழுவில் உறுப்பினர்களாக இருப்பர்.

## தேசியப் பேரிடர் மீட்புப் படை  (NDRF)

இச்சட்டத்தின் பிரிவு 44–45 கீழ் இந்திய அரசு நியமிக்கும் தலைமை இயக்குநர் தலைமையில் பல்துறை நிபுணர்கள் கொண்ட  தேசியப் பேரிடர் மேலாண்மை நிறுவனம் செயல்படும். செப்டம்பர், 2014-இல் காசுமீர் எல்லைப்புறத்தில் ஏற்பட்ட பெருமழை வெள்ளத்தில் தேசிய பேரிடர் மீட்புப் படை ஆற்றிய பணி இந்திய அரசு விருது வழங்கியது.

## சட்டத்தின் பிற அம்சங்கள்
1995-இல் நிறுவப்பட்ட தேசியப் பேரிடர் மேலாண்மை ஆணையம் இச்சட்டத்தின் பிரிவு 42-இன் கீழ் இயங்கும்.

## சட்டம் தொடர்பான விமர்சனங்கள்
பேரிடர் மேலாண்மை ஆணையங்களில் அதிகார வர்க்கத்தினர் மட்டுமே உறுப்பினர்களாக கொண்டுள்ளனர் என்றும், பொதுத்தொண்டு நிறுவனங்களுக்கு இடமளிக்கப்படவில்லை என்று குற்றச்சாட்டுகள் உள்ளது.   

## இதனையும் காண்க
* தேசியப் பேரிடர் மேலாண்மை ஆணையம்
* தமிழ்நாடு பேரிடர் மேலாண்மை ஆணையம்
* தேசியப் பேரிடர் மேலாண்மை நிறுவனம்

## மேற்கோள்கள்

## வெளி இணைப்புகள்
* Disaster Management in India

பகுப்பு:இந்தியாவில் சட்டம்
பகுப்பு:பேரிடர் மேலாண்மை
2020 பிரான்சில் கொரோனாவைரசுத் தொற்று

2019–20 கொரோனாவைரசுத் தொற்று பிரான்சு நாட்டில் முதன் முதலாக சனவரி 24,2020 அன்று சீனாவிலிருந்து நாடு திரும்பிய 48 வயதான பிரெஞ்சு  நாட்டு குடிமகனுக்கு இருப்பது கண்டறியப்பட்டது. துவே ஐரோப்பாவின் முதல் வைரசு தொற்று ஏற்பட்ட முதல் நபராவார்.இவர்    நகரை சேர்ந்தவர். அதே நாளில் மேலும் இருவருக்கு இருப்பது கண்டறியப்பட்டது     இவ்வைரசு தொற்றால் முதல் மரணம் பிப்ரவரி 14ம் நாள் ஓர் சீன  சுற்றுலா பயணி இறப்பை தொடர்ந்து ஆசிய கண்டத்திற்கு வெளியே  பதிவுசெய்யப்பட்ட முதல் மரணம் ஆகும்   

பிரான்சு நாட்டில் இவ்வைரசு தொற்றின் முக்கிய மையமாக  அங்கு ஓர் தேவாலயத்தில் நடைபெற்ற வருடாந்திர நிகழ்வில் பங்கு பெற்றசுமார் 2500 நபர்களில் பலருக்கு இருப்பது உறுதி செய்யப்பட்டது     மார்ச்சு 31,2020 அன்று வரை நாட்டில் ஒட்டு மொத்தமாக  52,128 பேர் கோவிட் 19 வைரசு தொற்றால் பாதிக்கப்பட்டுள்ளனர்,4,032 நபர்கள் இறப்பை  எய்தியுள்ளனர்.7,132 மேற்பட்டவர்கள் இத்தொற்றில் இருந்து மீண்டுள்ளனர்.  

மார்ச் 12 அன்று, பிரான்சின் தலைவர் இம்மானுவேல் மக்ரோன் அரசு தொலைக்காட்சியில் அறிவித்த அறிவிப்பின்படி அனைத்து பள்ளி மற்றும் கல்லூரிகளும் மூடப்படுவதாக அறிவித்தார்.  அடுத்த நாள் பிரதமர் அறிவிப்பின் படி 100 நபர்களுக்கு மேல் பொது வெளியில் கூடுவதை தடை செய்தார்.மார்ச் 16 அன்று, அதிபர் மக்ரோன் மார்ச் 17 , 2020 மதியம் தொடங்கி 15 நாட்களுக்கு தேசிய ஊரடங்கை அறிவித்தார். மார்ச் 27 அன்று, பிரதமர் எட்வார்ட் பிலிப் தேசிய ஊரடங்கை  ஏப்ரல் 15 வரை நீட்டிக்கப்படும் என்று அறிவித்தார்.  

## கட்டுப்பாடுகள்

23 மார்ச் 2020 வரை , அனைத்து மக்களும் தங்கள் வீடுகளை விட்டு வெளியேற ஒரு *சான்றளிப்பு* படிவத்தை பூர்த்தி செய்து கொண்டு செல்ல வேண்டும்  மேலும் அத்தியாவசியமற்ற  பயணங்களுக்கு அபராதம் விதிக்கப்படும் எனவும் அறிவிக்கப்பட்டுள்ளது.  அத்தியாவசிய பயணங்களில் உணவு, வேலை, சுகாதார சேவையை அணுகுவது மற்றும் வீட்டின் 1 கி.மீ தூரத்திற்குள் உடற்பயிற்சி செய்வது ஆகியவை அடங்கும். 

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
எச்சில் இரவுகள்

**எச்சில் இரவுகள்** (*Echchil Iravugal*) என்பது 1982 ஆம் ஆண்டு ஏப்ரல் மாதம் 14 ஆம் தேதியன்று வெளியிடப்பட்ட இந்தியத் தமிழ்த் திரைப்படமாகும். இப்படத்தை பேராசிரியர்  ஏ. எஸ். பிரகாசம் இயக்கியுள்ளார். இப்படத்தில் ரூபா, பிரதாப் போத்தன், ரவீந்திரன், வனிதா கிருஷ்ணசந்திரன் ஆகியோர் முக்கிய வேடங்களில் நடித்துள்ளனர். இப்படத்தின் கதைகளமானது தமிழ்த் திரைப்படத்தில் அக்காலத்தில் யாரும் சொல்லாத பிச்சைக்காரர்களின் கதைக்களம் ஆகும்.

## நடிகர்கள்
* ரூபா 
* பிரதாப் போத்தன் 
* இரவீந்திரன் 
* வனிதா கிருஷ்ணசந்திரன் 
* சந்திரசேகர்
* வசந்தா
* சாமிக்கண்ணு 
* ஐசரிவேலன் 
* கைலாஷ்
* உசிலைமணி கே கண்ணன் 
* ஜெயராமன்
* செஞ்சி கிருஷ்ணன் 
* தேசிகன்
* மம்தா 
* மாலினி 
* செல்வி இமயம்
*

## திரைக்குழு
* கலை ஏ ராமசாமி
* உடை சேது
* துணை இயக்கம் டி ஜெயராமன்
* ஒளிப்பதிவு உதவி பாண்டியன்
* ஒளிப்பதிவு இயக்குநர் பாலு மகேந்திரா

## இசை
இப்படத்திற்கு இளையராஜா இசையமைத்துள்ளார். ஜேசுதாஸ், எஸ் பி பாலசுப்ரமணியம், மலேசியா வாசுதேவன், வாணி ஜெயராம் ஆகியோர் இத்திரைப்படத்தில் உள்ள பாடல்களைப் பாடியுள்ளனர்.

## மேற்கோள்கள்

## வெளி இணைப்புகள்
*https://www.imdb.com/title/tt0281384/

பகுப்பு:இந்தியத் தமிழ்த் திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
எஸ். இராமநாதன் (திரைப்பட இயக்குநர்)

**எஸ். ராமநாதன்** (*S. Ramanathan*, 1929 - 9 சனவரி 2013 சென்னையில்) என்பவர் ஓர் இந்திய திரைப்பட இயக்குநர் மற்றும் தயாரிப்பாளர் ஆவார். இவர் மலையாள திரையலகில் இயக்குநராக வாழ்கையைத் தொடங்கினார். அதன் பிறகு 1970 களில் இவர் இந்தித் திரைப்படத் துறையில் பணியாற்றினார். மேலும் அமிதாப் பச்சனுடன் *பம்பாய் டு கோவா* (1972) மற்றும் *மஹான்* (1983) போன்ற பல படங்களில் பணியாற்றினார். 1986 ஆம் ஆண்டுய அமித்தாப் பச்சானின் திரைப்படமான ஜமானத் தாமதமாக 2013 ஆம் ஆண்டு இவரது மரணத்துக்குப் பிறகு  வெளிவந்தது   இவர் தனது சகோதரர் சிவராமுடன் இணைந்து பல கன்னட படங்களைத் தயாரித்து, "ராஷி பிரதர்ஸ்" என்ற சொந்த பதாகையை உருவாக்கினார்.

## திரைப்படவியல்

* *நாடோடிகள்* (1959) 
* *ஸ்ரீகோவில்* (1962) 
* *ஸ்ரீ குருவாயூரப்பன்* (1964) 
* *தேவாலயம்* (1964) 
* *பட்டத்து ராணி* (1967) 
* *இப்பதுனே அய்யே?* (1967) 
* *[[பொண்ணு மாப்பிள்ளை]]* (1969) 
* *[[இரு துருவம்]]* (1971) 
* *பம்பாய் டு கோவா* (1972) 
* *ரங்கண்ணா சபதம்* (1972) 
* *டூ பூல்* (1973) 
* *சப்ஸே படா ரூபையா* (1976) 
* *ரங்கிலா ரத்தன்* (1976) 
* *தேவதா* (1978) 
* *சிக்ஷா* (1979) 
* *லவ் இன் கனடா* (1979) 
* *கஹானி ஏக் சோர் கி* (1981) 
* *டயல் 100* (1982) 
* *மகான்* (1983) 
* *பைஸ்லா* (1988) 
* *ஜமநாத்* (1977)

## குறிப்புகள்

## வெளி இணைப்புகள்

* S. Ramanathan on IMDb

பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:2013 இறப்புகள்
பகுப்பு:1929 பிறப்புகள்
ஜோயாலுக்காஸ்

**ஜோயாலுக்காஸ்** (*Joyalukkas*) இந்திய தரச் சான்றளிக்கப்பட்ட ஒரு இந்திய நகைக் குழுவாகும், இது கேரள மாநிலம் திரிச்சூர்,  மற்றும் ஐக்கிய அரபு அமீரகம் துபாயையும் மையமாகக் கொண்டுள்ளது.நிறுவனத்தின் தலைவரும் நிறுவனருமான ஜோய் அலுக்காஸின் பெயரையே  அந்நிறுவனத்தின் பெயராக வைக்கப்பட்டது. ஜோயலுக்காஸ் குழுமம் உலகம் முழுவதும் 160 கடைகளை கொண்டுள்ளது.

பகுப்பு:இந்திய நிறுவனங்கள்

ஜோயாலுக்காஸ் நிறுவனத்தின் தலைமை நிர்வாக அதிகாரி பேபி ஜார்ஜ் 2018ல் ஒரு பத்திரிக்கையாளரிடம் அளித்த பேட்டியில் "இந்த நிதியாண்டில் இந்நிறுவனம் ரூ .7,500 கோடி வருவாயைக் கணித்துள்ளது." என்றார்.

## மேற்கோள்கள்